62019TJ0695_INF
2021 m. gegužės 5 d. Bendrojo Teismo (aštuntoji išplėstinė kolegija) sprendimas
Falqui / Parlamentas
(Byla T‑695/19)
„Institucinė teisė – Unikalus Europos Parlamento nario statusas – Italijos rinkimų apygardose išrinkti Europos Parlamento nariai – Ufficio di Presidenza della Camera dei Deputati (Deputatų Rūmų valdybos prezidiumo tarnyba, Italija) priimtas Sprendimas Nr. 14/2018 dėl pensijų – Italijos parlamento narių pensijų dydžio pakeitimas – Europos Parlamento atliktas tam tikrų Italijoje išrinktų buvusių jo narių pensijų dydžio atitinkamas koregavimas – Įgytos teisės – Teisinis saugumas – Teisėti lūkesčiai – Proporcingumas“
1.
Ieškinys dėl panaikinimo – Aktai, dėl kurių galima pareikšti ieškinį – Sąvoka – Nacionalinis Deputatų Rūmų sprendimas, kuriuo keičiamas buvusių nacionalinio parlamento narių pensijų dydis – Neįtraukimas – Europos Parlamento Finansų generalinio direktorato raštas ir sprendimas dėl buvusio Europos Parlamento nario pensijos dydžio pakeitimo, vadovaujantis šiuo nacionaliniu sprendimu – Įtraukimas
(SESV 263 straipsnis; Europos Parlamento biuro sprendimo dėl Europos Parlamento narių statuto įgyvendinimo taisyklių 75 straipsnis; Europos Parlamento narių išlaidų kompensavimo ir išmokų mokėjimo taisyklių III priedo 2 straipsnio 1 dalis)
(žr. 41–43 ir 45 punktus)
2.
Europos Parlamentas – Europos Parlamento narių išlaidų kompensavimą ir išmokų mokėjimą reglamentuojančios taisyklės – Unikalus Europos Parlamento nario statusas – Europos Parlamento Finansų generalinio direktorato sprendimas dėl buvusių Europos Parlamento narių pensijų dydžio pakeitimo – Pakeitimas, atliktas vadovaujantis pensijų atitikties taisykle – Diskrecijos nustatyti šiuos pensijų apskaičiavimo būdus nebuvimas – Teisės į pensiją, įgytos iki minėto statuto įsigaliojimo – Garantijos dėl pensijų dydžio nekintamumo nebuvimas
(Europos Sąjungos pagrindinių teisių chartija; Europos Parlamento biuro sprendimo dėl Europos Parlamento narių statuto įgyvendinimo taisyklių 74, 75 straipsniai ir 7 konstatuojamoji dalis; Europos Parlamento narių išlaidų kompensavimo ir išmokų mokėjimo taisyklių III priedo 2 straipsnio 1 dalis; Europos Parlamento sprendimo 2005/684 28 straipsnis)
(žr. 49, 50, 52, 54–62, 65–67 punktus)
3.
Europos Parlamentas – Europos Parlamento narių išlaidų kompensavimą ir išmokų mokėjimą reglamentuojančios taisyklės – Unikalus Europos Parlamento nario statusas – Europos Parlamento Finansų generalinio direktorato sprendimas dėl buvusio Europos Parlamento nario pensijos dydžio pakeitimo – Pensijų atitikties taisyklė – Negaliojimas atgal – Teisinio saugumo principas – Pažeidimas – Nebuvimas
(Europos Parlamento sprendimas 2005/684, Europos Parlamento biuro sprendimo dėl Europos Parlamento narių statuto įgyvendinimo taisyklių 75 straipsnis; Europos Parlamento narių išlaidų kompensavimo ir išmokų mokėjimo taisyklių III priedo 2 straipsnio 1 dalis)
(žr. 81, 82, 84–88, 90–92 punktus)
4.
Europos Parlamentas – Europos Parlamento narių išlaidų kompensavimą ir išmokų mokėjimą reglamentuojančios taisyklės – Unikalus Europos Parlamento nario statusas – Europos Parlamento Finansų generalinio direktorato sprendimas dėl buvusio Europos Parlamento nario pensijos dydžio pakeitimo – Teisėtų lūkesčių apsaugos principas – Pažeidimas – Nebuvimas
(Europos Parlamento biuro sprendimo dėl Europos Parlamento narių statuto įgyvendinimo taisyklių 75 straipsnis; Europos Parlamento narių išlaidų kompensavimo ir išmokų mokėjimo taisyklių III priedo 2 straipsnio 1 dalis)
(žr. 94–98 punktus)
5.
Europos Parlamentas – Europos Parlamento narių išlaidų kompensavimą ir išmokų mokėjimą reglamentuojančios taisyklės – Unikalus Europos Parlamento nario statusas – Europos Parlamento Finansų generalinio direktorato sprendimas dėl buvusio Europos Parlamento nario pensijos dydžio pakeitimo – Teisėto tikslo siekimu grindžiamas pateisinimas – Proporcingumo principo pažeidimas – Nebuvimas
(Europos Parlamento narių išlaidų kompensavimo ir išmokų mokėjimo taisyklių III priedo 2 straipsnio 1 dalis)
(žr. 100–110 punktus)
Dalykas
SESV 263 straipsniu grindžiamas prašymas panaikinti, pirma, 2019 m. liepos 8 d. Parlamento pranešimą dėl ieškovo gaunamos senatvės pensijos išmokos koregavimo po to, kai 2019 m. sausio 1 d. įsigaliojo Ufficio di Presidenza della Camera dei deputati sprendimas Nr. 14/2018, antra, 2019 m. balandžio 11 d. Europos Parlamento Finansų generalinio direktorato Parlamento narių užmokesčio ir socialinių teisių skyriaus vadovo ieškovui skirtą raštą Nr. D (2019) 14406 dėl jam mokamos pensijos pakeitimo po to, kai 2019 m. sausio 1 d. įsigaliojo Ufficio di Presidenza della Camera dei deputati Sprendimas Nr. 14/2018 ir, trečia, 2019 m. sausio 11 d. Europos Parlamento teisės tarnybos nuomonę SJ‑0836/18.
Rezoliucinė dalis
1.
Atmesti ieškinį.
2.
Enrico Falqui padengia savo ir Europos Parlamento bylinėjimosi išlaidas.